Ńdɔ Ezékias ǹkúkúmá ai bədzóe bə́ ngábénde bəlevíta nâ bə́ yīa biá bí ólugú ású Ńtondôbə ai bibúg bí Dávid ai ébí bí Asaf ǹyénə mam. Ńdɔ̄ bə́ ngáyia bía bí ólugú ai miǹtag, bə́ ngakúd mə̄bɔ́ŋ á sí bə́ lúigi miǹló. 31Ńdɔ Ezékias a ngábódo ǹkɔ́bɔ, nyé nâ: “Étɔ̄á dzī, mǐ man yǎ fūbū mína bə́bēn Ńtondôbə; étɔ̄á dzī, súbúgán mú, mǐ zu ai bitsíga ai mətúnuŋa mə́ ngāŋ.” Ńdɔ ekóán é ngázu ai bitsíga ai mə́túnuŋa anə́ bīfáī bí ólugú, ébá bə́sə̄ bə́ ngábə́ bələ́ ńnə̄m áfáŋ bə́ zaa ai mə́túnuŋa bádígi.